smcproject/ml-wiki-sentences huggingface dataset:
രാഷ്ട്രീയ ജീവിതം മഹാരാജാസ് കോളേജ് യൂണിയൻ വൈസ് ചെയർമാൻ (1978-1979) എറണാകുളം ലോ കോളേജ് വൈസ് ചെയർമാൻ മഹിളാ കോൺഗ്രസ് ബ്ലോക്ക് പ്രസിഡൻ്റ് (1981-1982, 1988-1989) ഐ.എൻ.ടി.യു.സി ദേശീയ സെക്രട്ടറി (1986-89) ഐ.എൻ.ടി.യു.സി ദേശീയ ജനറൽ സെക്രട്ടറി (1989-94) മഹിളാ കോൺഗ്രസ് ദേശീയ ജനറൽ സെക്രട്ടറി (2003-2010) കൊച്ചി കോർപ്പറേഷൻ കൗൺസിലർ (1988-1992, 2001-2005) എ.ഐ.സി.സി. മെമ്പർ (2005-2018) കെ.പി.സി.സി. വൈസ് പ്രസിഡൻ്റ് (2012 മുതൽ തുടരുന്നു) 2016 ലെ കേരള നിയമസഭാ തിരഞ്ഞെടുപ്പിൽ  ഇന്ത്യൻ നാഷണൽ കോൺഗ്രസ് സ്ഥാനാർത്ഥിയായി മത്സരിച്ചു.
ധനകാര്യമന്ത്രിയായിരുന്ന ഡോ. തോമസ് ഐസക്കിനോട് പരാജയപ്പെട്ടു.
പ്രവർത്തന പരിചയം യു.എസ്.എസ്.ആറിൽ നടന്ന ഇന്തോ യൂത്ത് ഫെസ്റ്റിവലിൽ അംഗമായിരുന്നു.
1989 ലെ ഗ്ലാസ്നോസ്റ്റ് പെരിസ്റ്റ്രോയിക്ക കോൺഫറൻസിൽ ഇന്ത്യയെ പ്രതിനിധീകരിച്ചു.
നേപ്പാളിൽ നടന്ന ഐ.എൽ.ഓ കോൺഫറൻസിൽ ഇന്ത്യയെ പ്രതിനിധീകരിച്ചു.
1992 ലെ അന്താരാഷ്ട്ര സ്വതന്ത്ര വ്യാപാര യൂണിയൻ കോൺഫെഡറേഷൻ സമ്മേളനത്തിൽ ഇന്ത്യയെ പ്രതിനിധീകരിച്ചു.
2018 ലെ മേഘാലയ നിയമസഭാ തിരഞ്ഞെടുപ്പ് നിരീക്ഷക സമിതിയിൽ അംഗം 2019 ൽ കോൺഗ്രസ് പ്രസിഡൻ്റ് രാഹുൽ ഗാന്ധി മത്സരിച്ച വയനാട് പാർലമെൻ്റ് മണ്ഡലത്തിൽ മാനന്തവാടി നിയമസഭാ മണ്ഡലത്തിലെ നിരീക്ഷണ ചുമതല നിർവ്വഹിച്ചു.
കുടുംബ യോഗങ്ങൾ ഉൾപ്പെടെ 500 ഓളം പാർട്ടി മീറ്റിംഗുകളിൽ പങ്കെടുത്ത് സംസാരിച്ചു.
2005 മുതൽ മാധ്യമ ചർച്ചകളിൽ കോൺഗ്രസിൻ്റെ പ്രതിനിധിയാണ്.
കോൺഗ്രസ് പാർട്ടിയുടെ സംഘടനാ തലത്തിലുള്ള 7 അന്വേഷണങ്ങൾക്ക് നേതൃത്വം വഹിച്ചു.
വ്യത്യസ്ത തരത്തിലുള്ള സാമൂഹിക-സാംസ്കാരിക പ്രവർത്തനങ്ങളിലും ജീവകാരുണ്യ പ്രവർത്തനങ്ങളിൽ സജീവമായി പങ്കെടുക്കുന്നു.
35 വർഷമായി അഭിഭാഷകയാണ്.
ലഹരിയുമായി ബന്ധപ്പെട്ട കേസുകളിലും പട്ടികജാതി/വർഗ്ഗ വിഭാഗത്തിൽ പെട്ടവരുടെ കേസുകളിലും മാർക്ക് ലിസ്റ്റുമായി ബന്ധപെട്ട കേസുകളിലും സ്പെഷ്യൽ പ്രോസിക്യൂട്ടറായി പ്രവർത്തിച്ചിട്ടുണ്ട്.
1992 മുതൽ 1995 വരെ എറണാകുളം ജില്ലയുടെ ഗവണ്മെൻ്റ് പ്ലീഡർ, പബ്ലിക് പ്രോസിക്യൂട്ടർ എന്നീ നിലയിൽ പ്രവർത്തിച്ചു.
2011 മുതൽ 2016 വരെ കേരള ഹൈക്കോടതിയുടെ ഗവണ്മെൻ്റ് സ്പെഷ്യൽ പ്ലീഡറായിരുന്നു.
ബാങ്കുകളുടെയും മറ്റ് സ്ഥാപനങ്ങളുടെയും നിയമോപദേശകയായി പ്രവർത്തിച്ചിട്ടുണ്ട്.
ലാല ഹൻസ്രാജ് ഇംഗ്ലീഷ് വിലാസം https://ml.wikipedia.org/wiki/Lala_Hansraj
ആര്യസമാജത്തിന്റെ അനുയായിയും, ഇന്ത്യൻ സ്വാതന്ത്ര്യസമര പ്രവർത്തകനുമായിരുന്നു ലാലാ ഹൻസ്രാജ് എന്ന മഹാത്മാ ഹൻസ്രാജ് .
ദയാനന്ദ് ആംഗ്ലോ വേദിക് സ്കൂൾ സമ്പ്രദായം ആവിഷ്കരിച്ച് നടപ്പാക്കിയത് ഹൻസ്രാജിന്റെ നേതൃത്വത്തിലായിരുന്നു.
ഇന്ത്യൻ സ്വാതന്ത്ര്യസമരത്തിൽ ലാലാ ലജ്പത് റായിയുടെ സഹപ്രവർത്തകനായിരുന്നു.
ബ്രിട്ടീഷ് ഇന്ത്യയിലെ പഞ്ചാബിൽ ഹോഷിയാർപൂർ ജില്ലയിലെ ബാജ്വാര എന്ന ഗ്രാമത്തിലാണ് 1864 ഏപ്രിൽ 19 ന് ഹൻസ്രാജ് ജനിച്ചത്.
ഹൻസ്രാജിന്റെ 12ആമത്തെ വയസ്സിൽ അദ്ദേഹത്തിന്റെ പിതാവ് മരിച്ചു.
ഹൻസ്രാജിന്റെ മുതിർന്ന സഹോദരനാണ് പിന്നീട് അദ്ദേഹത്തെ വളർത്തിയത്.
കുടുംബം, ലാഹോറിലേക്ക് താമസം മാറ്റിയതുകൊണ്ട് പ്രാഥമിക വിദ്യാഭ്യാസം ലാഹോറിലായിരുന്നു.
ബിരുദപഠനകാലത്താണ് സ്വാമി ദയാനന്ദസരസ്വതിയുടെ പ്രസംഗം കേൾക്കാനിടയാവുന്നത്.
ദയാനന്ദസരസ്വതിയെ പരിചയപ്പെട്ടതോടെ ഹൻസ്രാജ് തന്റേയും ഭാവി ആര്യ സമാജത്തോടൊപ്പമായിരിക്കുമെന്ന് തീർച്ചപ്പെടുത്തുകയായിരുന്നു.
ലാലാ തന്റെ ബിരുദം പൂർത്തിയാക്കിയശേഷം, ഉദ്യോഗത്തിനായി ശ്രമിക്കാതെ, ആര്യ സമാജത്തിലെ തന്റെ സഹപ്രവർത്തകനായ ഗുരുദത്ത് വിദ്യാർത്ഥിയോടൊപ്പം ഒരു സ്കൂൾ ആരംഭിക്കാനാണ് അദ്ദേഹം ശ്രമിച്ചത്.
പിന്നീട്, ദയാന്ദ് ആംഗ്ലോ വേദിക് കോളേജിന്റെ പ്രിൻസിപ്പലായി അദ്ദേഹം നിയമിതനായി.
1893 ൽ പഞ്ചാബിൽ ആര്യസമാജം പിളർന്നു.
യാഥാസ്ഥിതികരുടെ വിഭാഗത്തെ നയിച്ചത് ലാലാ ഹൻസ്രാജും, ലാലാ ലജ്പത് റായിയും ചേർന്നായിരുന്നു.
പണ്ഡിറ്റ് ലേഖ് റാമും , ലാലാ മുൻഷി റാമും ചേർന്നായിരുന്നു ഇടതുപക്ഷത്തിന്റെ നേതൃത്വം കയ്യാളിയിരുന്നത്.
25 വർഷത്തോളം ഹൻസ്രാജ് കോളേജിന്റെ പ്രിൻസിപ്പലായി സേവനമനുഷ്ഠിച്ചു.
ലാലാ അമർനാഥ് ഇംഗ്ലീഷ് വിലാസം https://ml.wikipedia.org/wiki/Lala_Amarnath
നാനിക് അമർനാഥ് ഭരദ്വാജ് (ലാല അമർനാഥ്, സെപ്റ്റംബർ 11 , 1911 - ഓഗസ്റ്റ് 5 , 2000 ) മുൻ ഇന്ത്യൻ ടെസ്റ്റ് ക്രിക്കറ്ററും ക്യാപ്റ്റനുമായിരുന്നു.
ഇന്ത്യൻ ടെസ്റ്റ് ക്രിക്കറ്റ് ടീമിനു വേണ്ടി ആദ്യ സെഞ്ചുറി നേടിയ കളിക്കാരനെന്ന ബഹുമതി അമർനാഥിനാണ്‌.
സ്വതന്ത്ര ഇന്ത്യയുടെ ആദ്യ ടെസ്റ്റ് ക്യാപ്റ്റനും അമർനാഥായിരുന്നു ( 1947 - 48 , ഓസ്ട്രേലിയൻ പര്യടനം).
ഡോൺ ബ്രാഡ്മാനെ ഹിറ്റ് വിക്കറ്റ് ആയി ഔട്ട് ആക്കിയ ഏക ബൗളർ എന്ന ഖ്യാതിയും അമർനാഥിനുണ്ട്
പഞ്ചാബിലെ കപൂർത്തലയിൽ ജനിച്ച അമർനാഥ് വളർന്നത് ലാഹോറിലാണ്‌ .
വിഭജനകാലത്ത് മുസ്ലീം ആക്രമണത്തിൽ നിന്നു രാക്ഷപ്പെടാൻ പട്യാലയിലേക്ക് കുടിയേറിയ ഇദ്ദേഹം പിന്നീട് ഡൽഹിയിലേക്കു താമസം മാറ്റി.
ലാലാ സൂരജ് നന്ദൻ പ്രസാദ്
ഒരു ഇന്ത്യൻ ശിശുരോഗവിദഗ്ദ്ധനും പട്ന മെഡിക്കൽ കോളേജിലെയും ഹോസ്പിറ്റലിലെയും മുൻ പീഡിയാട്രിക്സ് പ്രൊഫസറായിരുന്നു ലാലാ സൂരജ് നന്ദൻ പ്രസാദ് (1914–2009).
ശിശുരോഗവിഭാഗം സ്ഥാപിക്കുന്നതിനും കുട്ടികളുടെ വാർഡിന്റെ വികസനത്തിനും സ്ഥാപനത്തിൽ 250 ബെഡ്ഡ് ചിൽഡ്രൻസ് ഹോസ്പിറ്റൽ നിർമ്മിക്കുന്നതിനും പിന്നിൽ അദ്ദേഹത്തിന്റെ ശ്രമങ്ങൾ റിപ്പോർട്ട് ചെയ്യപ്പെട്ടു.
പഴയ ഇന്ത്യൻ പീഡിയാട്രിക് സൊസൈറ്റിയും അസോസിയേഷൻ ഓഫ് പീഡിയാട്രീഷ്യൻസ് ഓഫ് ഇന്ത്യയും ലയിപ്പിച്ചെങ്കിലും 1964 ൽ സംഘടന രൂപീകരിച്ചപ്പോൾ ഇന്ത്യൻ അക്കാദമി ഓഫ് പീഡിയാട്രിക്സിന്റെ സ്ഥാപക പ്രസിഡന്റായിരുന്നു അദ്ദേഹം.
ഇന്ത്യ സർക്കാർ 1974 -ൽ അദ്ദേഹത്തിന് പത്മശ്രീ നൽകി ജീവചരിത്രം
ലാല സൂരജ് നന്ദൻ പ്രസാദ് 1914 ലെ പുതുവത്സര ദിനത്തിൽ ബീഹാർ ഷെരീഫിൽ ബാബു റാം പ്രസാദ് ലാൽവാസ് എന്ന അഭിഭാഷകന്റെ മകനായി ജനിച്ചു.
1933 ൽ ദുംക സില്ല സ്കൂളിൽ നിന്ന് മെട്രിക്കുലേഷൻ പാസായ അദ്ദേഹം ഭഗൽപൂർ ജില്ലയിൽ ഒന്നാമതെത്തി, മക്ഫെർസൺ ഗോൾഡ് മെഡൽ നേടി , 1939 ൽ പട്ന മെഡിക്കൽ കോളേജ്, ഹോസ്പിറ്റൽ , പിന്നെ പ്രിൻസ് ഓഫ് വെയിൽസ് മെഡിക്കൽ കോളേജ്  ഗോപാൽഗഞ്ചിലെ ദാനാപൂരിൽ ഒരു വർഷത്തോളം ഇന്റേൺഷിപ്പിന് ശേഷം 1940 ൽ ഡെപ്യൂട്ടി സൂപ്രണ്ടായി തന്റെ പഴയ വിദ്യാലയത്തിൽ ചേർന്നു.
1945 വരെ അവിടെ ജോലി ചെയ്തു  ഇംഗ്ലണ്ടിലേക്ക് താമസം മാറ്റുകയും അവിടെ കുട്ടികളുടെ ആരോഗ്യത്തിൽ ഡിപ്ലോമ പൂർത്തിയാക്കുകയും ചെയ്തു.
1946 ൽ അദ്ദേഹം യുകെയിൽ താമസിച്ചു.
1946 ൽ റോയൽ കോളേജ് ഓഫ് ഫിസിഷ്യൻസിൽ നിന്ന് എംആർസിപി നേടി.
തുടർന്ന് 1947 വരെ അവിടെ ഹോസ്പിറ്റൽ ഫോർ സിക്ക് ചിൽഡ്രൻ, റോയൽ ഇൻഫർമറി ഓഫ് എഡിൻബർഗ്, ലണ്ടൻ ഹോസ്പിറ്റൽ തുടങ്ങിയ സ്ഥാപനങ്ങളിൽജോലി ചെയ്തു.
1947 ൽ ഇന്ത്യയിൽ തിരിച്ചെത്തിയ പ്രസാദ് 1948 ൽ പട്ന മെഡിക്കൽ കോളേജിലും ഹോസ്പിറ്റലിലും മെഡിസിൻ ഡിപ്പാർട്ട്മെന്റിൽ ലക്ചററായി ചേർന്നു.
1962 ൽ പ്രൊഫസറായി.
അവിടെയുള്ള കാലയളവിൽ ശിശുരോഗവിഭാഗം ആരംഭിക്കുകയും പിന്നീട് 250 കിടക്കകൾ ശേഷിയുള്ള ഒരു ആശുപത്രിയായി കുട്ടികളുടെ വാർഡ് വികസിപ്പിക്കുകയും ചെയ്തു.
പട്നയിലെ രാജേന്ദ്ര മെമ്മോറിയൽ റിസർച്ച് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ഓണററി ഡയറക്ടറായി സേവനമനുഷ്ഠിച്ചു.
അറുപതുകളുടെ തുടക്കത്തിൽ, പ്രസാദ് ജോർജ്ജ് കോയൽഹോയും അസോസിയേറ്റ് പീഡിയാട്രിക്സും ചേർന്ന് അസോസിയേഷൻ ഓഫ് പീഡിയാട്രീഷ്യൻസ് ഓഫ് ഇന്ത്യയെയും ഇന്ത്യൻ പീഡിയാട്രിക് സൊസൈറ്റിയെയും ഒരു കുടക്കീഴിൽ 1964 ൽ ഒരു പുതിയ ഐഡന്റിറ്റിയുമായി ലയിപ്പിച്ചു പ്രസാദിനെ പുതിയ ഓർഗനൈസേഷന്റെ സ്ഥാപക പ്രസിഡന്റാക്കി.
, ഇന്ത്യൻ അക്കാദമി ഓഫ് പീഡിയാട്രിക്സ് .
1971 ഡിസംബർ 31 ന് പട്ന മെഡിക്കൽ കോളേജിൽ നിന്ന് അദ്ദേഹം മേൽനോട്ടം വഹിച്ചു അപ്പോഴും വിവിധ മെഡിക്കൽ കമ്മിറ്റികളുമായി സ്വയം സഹകരിച്ച് തന്റെ പ്രവർത്തനങ്ങൾ തുടർന്നു.
വിവിധ മെഡിക്കൽ കോൺഫറൻസുകളിൽ 50 ലധികം ഗവേഷണ പ്രബന്ധങ്ങൾ അവതരിപ്പിച്ച പ്രസാദ്, റോയൽ കോളേജ് ഓഫ് ഫിസിഷ്യൻസ് ഓഫ് എഡിൻബർഗ് (1964), അമേരിക്കൻ അക്കാദമി ഓഫ് പീഡിയാട്രിക്സ് (1964), ഇന്ത്യൻ അക്കാദമി ഓഫ് പീഡിയാട്രിക്സ് (1974) എന്നിവയുടെ ഫെലോ ആയിരുന്നു.
നാഷണൽ അക്കാദമി ഓഫ് മെഡിക്കൽ സയൻസസിന്റെ മുൻ വൈസ് പ്രസിഡന്റായിരുന്ന പ്രസാദിനെ 1974 ൽ പട്ന മെഡിക്കൽ കോളേജ് ഹോസ്പിറ്റലിലെ അതേ വർഷം, പദ്മശ്രീയുടെ സിവിലിയൻ ബഹുമതിക്കായുള്ള റിപ്പബ്ലിക് ദിന ബഹുമതി പട്ടിക ഇന്ത്യൻ സർക്കാർ അദ്ദേഹത്തെ ഉൾപ്പെടുത്തി.
2009 ഏപ്രിൽ 22 ന്‌ തന്റെ 95 ആം വയസ്സിൽ പട്‌ന വസതിയിൽ വച്ച് അദ്ദേഹം മരിച്ചു.
അദ്ദേഹത്തിനും ഭാര്യ സകുന്തള ദേവിക്കും അഞ്ച് ആൺമക്കളും മൂന്ന് പെൺമക്കളും ഉണ്ടയിരുന്നു.
അദ്ദേഹത്തിന്റെ ബഹുമാനാർത്ഥം ഡോ. ലാല സൂരജ് നന്ദൻ പ്രസാദ് മെമ്മോറിയൽ ക്ലിനിക് എന്ന പേരിൽ പട്നയിൽ ഒരു ആരോഗ്യ കേന്ദ്രം സ്ഥാപിച്ചു.
ലാലാജി ഗ്രന്ഥശാല ലാലാജി ഗ്രന്ഥശാല
കരുനാഗപ്പള്ളിയിൽ 1929-ൽ സ്ഥാപിതമായ വായനശാലയാണ് ലാലാജി ഗ്രന്ഥശാല .
ലാലാജി സ്മാരക കേന്ദ്ര ഗ്രന്ഥശാല വായനശാല എന്നത് ഔദ്യോഗിക നാമം.
ഈ സ്ഥാപനം നിൽക്കുന്ന പ്രദേശം  ലാലാജി ജംഗ്ക്ഷൻ എന്ന് അറിയപ്പെടുന്നു.
കേരളസംസ്ഥാനം രൂപീവത്കൃതമാകുന്നതിനും കാൽ നൂറ്റാണ്ട് മുമ്പ്  സ്ഥാപിതമായ ഈ വായനശാല നാട്ടുമ്പുറത്ത് രൂപകൊണ്ടിട്ട് ഇപ്പോഴും നിലനില്ല്ക്കുന്ന ഏറ്റവും പഴക്കമുള്ള പൊതു വായനശാലകളിൽ ഒന്നായിരിക്കാം.
ലഘു ചരിത്രം
ഇന്ത്യൻ സ്വാതന്ത്ര്യ സമര പോരാളിയായി പഞ്ചാബ് കേസരി ലാലാ ലജ്പത് റായുടെ സ്മരാണാർഥം നാമകരണം ചെയ്യപ്പെട്ടിരിക്കുന്ന വായനശാലയുടെ ശിലാസ്ഥാപനം 26.10.1929.
ഉദ്ഘാടനം 10.10.1930.
ഈ സ്ഥാപനം സന്ദർശിച്ച പ്രസിദ്ധവ്യക്തികൾ ജവഹർലാൽ നെഹ്രു നെഹറുവിന്റെ കുറിപ്പ് ലൈബ്രറിയിലെ സന്ദർശക ഡയറിയിൽ.my wife and I are glad to visit this library founded in memory of lalaji , on our way.
We wish it all success.27/5/1931 ഗാന്ധിജിയുടെ കുറിപ്പ് ലൈബ്രറിയിലെ സന്ദർശക ഡയറിയിൽ.
I am very sorry that not knowing anything about it, I couldnt visit this library last night as my car was passing by.
20/02/1938 എ.കെ.ജി. എ.കെ.ജിയുടെ കുറിപ്പ് ലൈബ്രറിയിലെ സന്ദർശക ഡയറിയിൽ ടി. സുബ്രഹ്മണ്യൻ തിരുമുമ്പ് കെ.പി. കേശവമേനോൻ മന്നത്ത്‌ പത്മനാഭൻ സി.എസ്. സുബ്രഹ്മണ്യൻ പോറ്റി പി.എൻ. പണിക്കർ ബോധേശ്വരൻ ശൂരനാട് കുഞ്ഞൻപിള്ള വായനശാല ഇപ്പോൾ അംഗങ്ങൾ 5100 പുസ്തകങ്ങൾ 21000ൽ പരം ദിനപത്രങ്ങൾ 14 വാരികൾ 12 മാസികൾ 12 അവലംബം ↑
ലാലാ ലജ്പത് റായ് ഇംഗ്ലീഷ് വിലാസം https://ml.wikipedia.org/wiki/Lala_Lajpat_Rai
ഇന്ത്യൻ സ്വാതന്ത്ര്യസമര പ്രവർത്തകനായിരുന്നു ലാലാ ലജ്പത് റായ് (ജനനം 28 ജനുവരി 1865 - മരണം 17 നവംബർ 1928 ).
ബ്രിട്ടീഷ് രാജിനെതിരെയുള്ള രാഷ്ട്രിയപടനീക്കത്തിൽ പ്രധാനിയായിരുന്നു അദ്ദേഹം.
അടുപ്പമുള്ളവർ ലാലാജി എന്നാണ്‌ ഇദ്ദേഹത്തെ വിളിച്ചിരുന്നത്.
പഞ്ചാബിലെ സിംഹം എന്ന അപരനാമത്തിലും അറിയപ്പെട്ടിരുന്ന ഇദ്ദേഹം, പഞ്ചാബ് നാഷണൽ ബാങ്ക് , ലക്ഷ്മി ഇൻഷുറൻസ് കമ്പനി എന്നീ സ്ഥാപനങ്ങളുടെ സ്ഥാപക നേതാക്കളിലൊരാളാണ്.
ലാൽ- പാൽ - ബാൽ ത്രയത്തിലെ ഒരംഗം ലാലാ ലജ്പത് റായ് ആയിരുന്നു.
സൈമൺ കമ്മീഷനെതിരേ നടത്തിയ ഒരു സമാധാനപരമായ സമരത്തിൽവെച്ച് ബ്രിട്ടീഷ് പോലീസിനാൽ ക്രൂരമായി മർദ്ദിക്കപ്പെട്ടു.
ഈ സംഭവത്തോടുകൂടി തീരെ അവശനായ ലാലാ ലജ്പത് റായ് മൂന്നാഴ്ചയ്ക്കുശേഷം മരണമടയുകയാണുണ്ടായത്.
അദ്ദേഹത്തിന്റെ ചരമ ദിനമായ നവംബർ 17 ഇന്ത്യയിൽ രക്തസാക്ഷി ദിനമായി ആചരിക്കാറുണ്ട്.
1865 ജനുവരി 28 ന് ബ്രിട്ടീഷ് ഇന്ത്യയിലെ പഞ്ചാബിലുള്ള ദുധികെ എന്ന സ്ഥലത്താണ് ലാലാ ജനിച്ചത്.
രാധാ കിഷൻ ആസാദും, ഗുലാബ് ദേവിയുമായിരുന്നു മാതാപിതാക്കൾ.
ഹിന്ദു മതത്തിലെ പ്രമുഖരായവരുടെ പേരിനു കൂടെ ചേർക്കുന്ന പദമായിരുന്നു ലാലാ എന്നത്.
ഇപ്പോഴത്തെ ഹരിയാന സംസ്ഥാനത്തിലുള്ള രെവാരി എന്ന സ്ഥലത്തുള്ള സ്കൂളിലായിരുന്നു ലാലാ ലജ്പത്റായിയുടെ പ്രാഥമിക വിദ്യാഭ്യാസം.
ഈ പ്രദേശം മുമ്പ് പഞ്ചാബിലായിരുന്നു.
ഈ സ്കൂളിലെ ഒരു ഉറുദു അധ്യാപകനായിരുന്നു അദ്ദേഹത്തിന്റെ പിതാവ് രാധാ കിഷൻ.
ഹിന്ദു മതത്തിന്റെ മൂല്യങ്ങളിലും, വിശ്വാസങ്ങളിലും അതീവ ആകൃഷ്ടനായിരുന്നു റായ്.
ആര്യസമാജത്തിന്റെ ഒരു പ്രവർത്തകനായിരുന്നു ലാലാ.
സമാജത്തിന്റെ മുഖപത്രമായിരുന്ന ആര്യ ഗസറ്റിന്റെ പത്രാധിപരും കൂടിയായിരുന്നു.
ലാഹോറിൽ നിയമപഠനത്തിനുശേഷമായിരുന്നു ലാലാ കോൺഗ്രസ്സിൽ പ്രവർത്തകനായി ചേരുന്നത്.
നിയമപഠന സമയത്തു തന്നെ, ലാല ഹൻസ്രാജ് , പണ്ഡിറ്റ് ഗുരുദത്ത് വിദ്യാർത്ഥി തുടങ്ങിയ ഭാവി സ്വാതന്ത്ര്യ പ്രവർത്തകരുമായി റായ് അടുത്ത ബന്ധം പുലർത്തിയിരുന്നു.
ഇന്ത്യൻ സ്വാതന്ത്ര്യത്തിനു വേണ്ടി നടന്ന പ്രക്ഷോഭങ്ങളിൽ പഞ്ചാബിൽ നിന്നുമുള്ള മുന്നേറ്റങ്ങളെ നയിച്ചിരുന്നത് ലാലാ ആയിരുന്നു.
1907 മേയിൽ ബ്രിട്ടീഷുകാർ അദ്ദേഹത്തെ വിചാരണ കൂടാതെ ബർമ്മയിലേക്കു നാടുകടത്തി.
റായ്ക്കെതിരേ തെളിവുകളില്ലെന്നു പറഞ്ഞ് വൈസ്രോയി ആയിരുന്ന മിന്റോ പ്രഭു അദ്ദേഹത്തെ പഞ്ചാബിലേക്കു തിരിച്ചു വരാൻ അനുവദിച്ചു.
ബിപിൻ ചന്ദ്രപാൽ , ലാലാ ലജ്പത് റായ്, ബാല ഗംഗാധര തിലകൻ ഈ മൂന്നു പേരും കോൺഗ്രസ്സിലെ തീവ്ര ഇടതു പക്ഷമായി അറിയപ്പെട്ടു.
ഗോപാലകൃഷ്ണ ഗോഖലെയുടെ നേതൃത്വത്തിനെതിരേ ശബ്ദമുയർത്തി കോൺഗ്രസ്സിന്റെ പ്രവർത്തനങ്ങൾക്ക് പുതിയ പാത വെട്ടിത്തുറക്കുവാൻ ശ്രമിക്കുകയായിരുന്നു ഈ മൂന്നുപേരും.
അരബിന്ദോ ഘോഷ് , സുരേന്ദ്രനാഥ ബാനർജി , ബിപിൻ ചന്ദ്രപാൽ എന്നിവരോടൊപ്പം റായ്, ബംഗാൾ വിഭജനത്തിനെതിരേ ശക്തമായി പ്രതിഷേധിച്ചു.
വിദേശയാത്രകൾ
ഇന്ത്യയുടെ സ്വാതന്ത്ര്യത്തിന് വിദേശ ഇന്ത്യാക്കാരുടെ പിന്തുണ അത്യന്താപേക്ഷിതമാണെന്ന് മനസ്സിലാക്കിയ റായ്, വിദേശ രാജ്യങ്ങൾ സന്ദർശിച്ച് പ്രവാസികളായ ഇന്ത്യക്കാരെ ദേശീയ പ്രസ്ഥാനത്തിലേക്കാകർഷിക്കാൻ ശ്രമമാരംഭിച്ചു.
ഈ ഒരു ലക്ഷ്യവുമായി റായ്, 1914 ഏപ്രിലിൽ ബ്രിട്ടൻ സന്ദർശിച്ചു.
എന്നാൽ ഒന്നാം ലോക മഹായുദ്ധം പൊട്ടിപ്പുറപ്പെട്ടതിനെ തുടർന്ന് അദ്ദേഹത്തിന് ഇന്ത്യയിലേക്ക് തിരികെ വരാൻ കഴിഞ്ഞില്ല.
റായ് ഇന്ത്യയിലേക്കു തിരികെ വരാനുള്ള ശ്രമമുപേക്ഷിച്ച് അമേരിക്കയിലേക്ക് യാത്ര തിരിച്ചു.
റായ്, ഇന്ത്യൻ ഹോം ലീഗ് സൊസൈറ്റി ഓഫ് അമേരിക്ക സ്ഥാപിക്കുന്നതിൽ മുൻകൈയ്യെടുത്തു.
അമേരിക്കയിൽ വെച്ച് അദ്ദേഹം യങ് ഇന്ത്യ എന്നൊരു പുസ്തകം രചിക്കുകയുണ്ടായി.
ഇന്ത്യയിലെ ബ്രിട്ടീഷ് ഭരണത്തെക്കുറിച്ചുള്ള നിശിത വിമർശനമായിരുന്നു പുസ്തകത്തിന്റെ ഉള്ളടക്കം.
പുസ്തകം പുറത്തിറങ്ങുന്നതിനു മുമ്പു തന്നെ ഇന്ത്യയിലും ബ്രിട്ടനിലും പുസ്തകം നിരോധിക്കുകയുണ്ടായി.
1920 ഒന്നാം ലോക മഹായുദ്ധം അവസാനിച്ചതിനു ശേഷമാണ് റായ് ഇന്ത്യയിലേക്ക് തിരികെ വന്നത്.
ജാലിയൻവാലാബാഗ് കൂട്ടക്കൊലക്കെതിരെ നടന്ന സമരങ്ങളിലും, നിസ്സഹകരണ പ്രസ്ഥാനത്തെ പഞ്ചാബിൽ ശക്തിപ്പെടുത്തുന്നതിലും മുമ്പിൽ നിന്നത് റായ് ആയിരുന്നു.
എന്റെ ശരീരത്തിലേൽക്കുന്ന ഓരോ പ്രഹരവും, ബ്രിട്ടന്റെ ശവപ്പെട്ടിയിലെ അവസാനത്തെ ആണിയാണ്
റായ്, ലാഹോർ പ്രക്ഷോഭത്തിൽവെച്ച് പോലീസിന്റെ മർദ്ദനത്തിനിടയിൽ
ഇന്ത്യയിലെ രാഷ്ട്രീയ സ്ഥിതിയെക്കുറിച്ച് പഠിക്കാൻ 1928 ൽ സർ ജോൺ സൈമന്റെ നേതൃത്വത്തിൽ ബ്രിട്ടീഷ് സർക്കാർ ഒരു കമ്മീഷനെ നിയോഗിച്ചു.
കമ്മീഷനിൽ ഒരു ഇന്ത്യാക്കാരൻ പോലും അംഗമായി ഉണ്ടായിരുന്നില്ല, ഇക്കാരണത്താൽ സൈമൺ കമ്മീഷൻ ബഹിഷ്കരിക്കാൻ ഇന്ത്യയിലെ രാഷ്ട്രീയ പാർട്ടികൾ തീരുമാനിച്ചു.
സൈമൺ കമ്മീഷനെതിരേ രാജ്യവ്യാപകമായി പ്രക്ഷോഭം ആരംഭിച്ചു.
1928 ഒക്ടോബർ 30 ന് കമ്മീഷൻ ലാഹോർ സന്ദർശിച്ചപ്പോൾ, ലാലാ ലജ്പത് റായിയുടെ നേതൃത്വത്തിൽ ഒരു സമാധാനപരമായി ഒരു ജാഥ സംഘടിപ്പിക്കുകയുണ്ടായി.
സമാധാനപരമായ നീങ്ങിക്കൊണ്ടിരുന്ന ജാഥക്കെതിരേ ലാത്തിച്ചാർജ് നടത്താൻ പോലീസ് സൂപ്രണ്ടായിരുന്ന ജെയിംസ്.
എ.സ്കൗട്ട് ഉത്തരവിട്ടു.
ലാത്തിച്ചാർജിൽ റായിക്ക് ക്രൂരമായ മർദ്ദനമേൽക്കുകയും, അദ്ദേഹത്തിന്റെ ആരോഗ്യസ്ഥിതി ഗുരുതരാവസ്ഥയിലാവുകയും ചെയ്തു.
പോലീസ് മർദ്ദനത്തിൽ നിന്നേറ്റ മുറിവുകൾ കാരണം അദ്ദേഹത്തിന് അധികനാൾ ജീവിച്ചിരിക്കാൻ കഴിഞ്ഞില്ല.
1928 നവംബർ 17ന് അദ്ദേഹം അന്തരിച്ചു.
സ്കൗട്ടിന്റെ മർദ്ദനത്തെത്തുടർന്നാണ് റായ് ഗുരുതരാവസ്ഥയിലായതെന്നും, ഇതിനെക്കുറിച്ച് അന്വേഷികണമെന്നും ആവശ്യപ്പെട്ട് രാഷ്ട്രീയ നേതാക്കൾ ബ്രിട്ടീഷ് പാർലിമെന്റിൽ പരാതി നൽകിയെങ്കിലും, റായിയുടെ മരണത്തിൽ  യാതൊരു പങ്കുമില്ലെന്നു പറഞ്ഞ് അവർ പരാതി തള്ളിക്കളഞ്ഞു.
രചനകൾ ദ സ്റ്റോറി ഓഫ് മൈ ഡീപോർട്ടേഷൻ (1908) ആര്യ സമാജ് (1915) ദ യുണൈറ്റഡ് സ്റ്റേറ്റ്സ് ഓഫ് അമേരിക്ക: എ ഹിന്ദൂസ് ഇംപ്രഷൻ (1916) അൺഹാപ്പി ഇന്ത്യ (1928) ഓട്ടോബയോഗ്രഫിക്കൽ റൈറ്റിംങ്സ് .
ലാലി പി.എം. ഇംഗ്ലീഷ് വിലാസം https://ml.wikipedia.org/wiki/Lali_PM
സാമൂഹ്യ പ്രവർത്തകയും എഴുത്തുകാരിയും മലയാള സിനിമ നടിയും  ആണ് ലാലി പി എം .
പ്രശസ്ത സിനിമ  താരം അനാർക്കലി മരിക്കാർ , സിനിമ രംഗത്ത് തന്നെ പ്രവർത്തിക്കുന്ന ലക്ഷ്മി മരിക്കാർ എന്നിവരുടെ അമ്മയാണ് .
മകളുടെ സുഹൃത്ത് അസിസ്റ്റന്റ് ഡയറക്ടർ ആയി പ്രവർത്തിച്ച  കുമ്പളങ്ങി നൈറ്റ്സിലൂടെയാണ്  യാദൃശ്ചികമായി സിനിമാരംഗത്തേക്ക് എത്തുന്നത് .
മുഹമ്മദ് ഇസ്മായീൽ ലബ്ബയുടെയും  റംലാബീവിയുടെയും മകളായി കോട്ടയം ജില്ലയിലെ മുണ്ടക്കയത്തു ജനിച്ചു .
യേന്തയാർ  ജെ ജെ മർഫി സ്കൂളിലാണ് പഠനം പൂർത്തിയാക്കിയത് .
പ്രശസ്‌ത ഫാഷൻ, സിനിമാ ഫൊട്ടോഗ്രാഫറുമായ നിയാസ് മരിക്കാർ ആയിരുന്നു ഭർത്താവ് .
ഇപ്പോൾ വിവാഹ മോചിതയാണ് , .
ചലച്ചിത്രങ്ങൾ ചലച്ചിത്രം വർഷം കഥാപാത്രം സംവിധാനം ഭാഷ കുമ്പളങ്ങി നൈറ്റ്സ് 2019 നാല് സഹോദരന്മാരുടെ അമ്മ മധു സി. നാരായണൻ മലയാളം ഹെലൻ (ചലച്ചിത്രം) 2019 അസറിന്റെ ഉമ്മ മാതുക്കുട്ടി സേവ്യർ മലയാളം ഫോറൻസിക് 2020 എലിസബത്ത് കാട്ടൂക്കാരൻ അഖിൽ പോൾ അനസ് ഖാൻ മലയാളം ഓറഞ്ച് മരങ്ങളുടെ വീട് 2020 ഡോ ബിജു മലയാളം വരനെ ആവശ്യമുണ്ട് 2020 ഗീത അനൂപ് സത്യൻ മലയാളം വാങ്ക് 2021 കാവ്യ പ്രകാശ് മലയാളം ജിബൂട്ടി 2021 എസ് ജെ സിനു മലയാളം തുറമുഖം 2021 രാജീവ് രവി മലയാളം അവലംബം ↑ ↑ ↑ ↑ {{ cite web }} : no-break space character in | title= at position 47 ( help )
ലാലു അലക്സ് ഇംഗ്ലീഷ് വിലാസം https://ml.wikipedia.org/wiki/Lalu_Alex
മലയാള സിനിമയിലെ അറിയപ്പെടുന്ന ഒരു അഭിനേതാവാണ് മൂവാറ്റുപുഴ താലൂക്കിലുള്ള പിറവം സ്വദേശിയായ ലാലു അലക്സ് .
വില്ലൻ വേഷങ്ങളിൽ കൂടി സിനിമാലോകത്തേയ്ക്ക് വന്ന ലാലു ഇപ്പോൾ സ്വഭാവവേഷങ്ങളാണ് കൂടുതലായി കൈകാര്യം ചെയ്യുന്നത്.
മൂന്ന് പതിറ്റാണ്ടുകളായി മലയാളസിനിമകളിൽ സജീവമാണ് ലാലു അലക്സ്.
250 സിനിമകളിൽ അഭിനയിച്ചിട്ടുണ്ട് ജീവിതരേഖ
എറണാകുളം ജില്ലയിലെ പിറവം താലൂക്കിൽ വി.ഇ.
ചാണ്ടിയുടേയും അന്നമ്മയുടേയും മകനായി 1954 നവംബർ 30ന് ജനിച്ചു.
റോയ്, ലൈല എന്നിവർ സഹോദരങ്ങളാണ്.
ബെറ്റിയാണ് ഭാര്യ 1986-ലായിരുന്നു ഇവരുടെ വിവാഹം.
ബെൻ, സെൻ, സിയ എന്നിവർ മക്കൾ.
കോളേ
ജ് പഠനത്തിനു ശേഷം ബിസിനസ് മേഖലയിൽ ജേലി ചെയ്യവേ 1978-ൽ പുറത്തിറങ്ങിയ ഈ ഗാനം മറക്കുമൊ എന്ന പ്രേം നസീർ നായകനായ ചിത്രത്തിൽ വിക്രമൻ എന്ന ഒരു പ്രധാനപ്പെട്ട വേഷം ചെയ്തുകൊണ്ടാണ് ലാലു അലക്സ് സിനിമാ ജീവിതം തുടങ്ങുന്നത്.
തുടർന്ന് ശ്രീകുമാരൻ തമ്പി, ഐ.വി.ശശി, ജോഷി, കെ.മധു, ബാലചന്ദ്രമേനോൻ എന്നിവരുടെ ചിത്രങ്ങളിൽ അഭിനയിച്ചു.
1980 മുതൽ 1990 വരെ കൂടുതലും വില്ലൻ വേഷങ്ങളാണ് ചെയ്തത്.
1990-ന് ശേഷം വില്ലൻ വേഷങ്ങളിൽ നിന്ന് സ്വഭാവ നടനായും, സഹനടനായും അഭിനയിച്ച ശേഷം കോമഡിയിലേക്ക് വഴിമാറി.
ഡയലോഗ് അവതരിപ്പിക്കുന്നതിലെ ആകർഷണീയതയാണ് ലാലുവിൻ്റെ  പ്രധാന പ്രത്യേകത.
അദ്ദേഹത്തെ കൂടുതൽ പ്രേക്ഷകരുടെ പ്രിയതാരമാക്കി മാറ്റി.
ഇക്കാലയളവിൽ 250ലധികം മലയാള സിനിമകളിലഭിനയിച്ച ലാലു അലക്സ് 3 തമിഴ് സിനിമകളിലും വേഷമിട്ടു.
ബേസിൽ നിന്ന് ലാലു അലക്സ്
↑ ↑ https://m.imdb.com/name/nm0018203/ ↑ https://m3db.com/lalu-alex ↑ ↑ https://m3db.com/films-acted/21163
ലാലാ രാം പ്രകാശ് ഗുപ്ത ഇംഗ്ലീഷ് വിലാസം https://ml.wikipedia.org/wiki/Lala_Ram_Prakash_Gupta
ലാലാജി യെന്ന പേരിൽ അറിയപ്പെടുന്ന ലാലാ രാം പ്രകാശ് ഗുപ്ത പഞ്ചാബിൽ നിന്നുള്ള സ്വാതന്ത്ര്യസമര സേനാനിയും സാമൂഹിക പ്രവർത്തകനുമായിരുന്നു.
ഇന്ത്യൻ നാഷണൽ കോൺഗ്രസിലെ ഒരു സജീവ അംഗമായിരുന്ന അദ്ദേഹം, മഹാത്മാഗാന്ധി (ഗാന്ധിജി എന്നറിയപ്പെടുന്നു), ജവഹർലാൽ നെഹ്രു , വിനോബ ഭാവേ എന്നിവരുടെ ഏറ്റവും നല്ല അനുയായിയായിരുന്നു.
1909 -ൽ  രാം പ്രകാശ് ഇന്ത്യയിലെ പഞ്ചാബ് സംസ്ഥാനത്തിലെ ജലന്ധറിലെ ബസ്തി ഡാനിഷ്മന്തയിലെ ഭക്ഷ്യ ധാന്യക്കച്ചവടക്കാരനായ ലാലാ അക്രു മാൽ ഗുപ്തയ്ക്കും ജംന ദേവി ഗുപ്തയ്ക്കും ജനിച്ചു..
രാം പ്രകാശ് ഒരു ചെറിയ, ആത്മീയ ആധിഷ്ഠിത മധ്യവർഗ്ഗ കുടുംബത്തിലാണ് വളർന്നത്.
(രണ്ടു സഹോദരൻമാർ ബുദു മാൽ, ഗോപി ചന്ദ്).
ബ്രിട്ടീഷ് അധിനിവേശത്തിൻ കീഴിലായിരുന്ന ഇന്ത്യായിലെ സാമൂഹികവും സാമ്പത്തികവും രാഷ്ട്രീയവുമായ കൊളോണിയൽ സാഹചര്യങ്ങളെ അദ്ദേഹത്തെ തുടക്കം മുതലേ ആഴത്തിൽ സ്പർശിച്ചിരുന്നു.
രാം പ്രകാശ് നല്ലൊരു വിദ്യാർത്ഥിയായിരുന്നു.
പഞ്ചാബിലെ ജലന്ധറിൽ നിന്ന് ആർട്സ് ഡിഗ്രിയിൽ ബിരുദം നേടി.
ആ ദിവസങ്ങളിൽ, ഗ്രാമീണ കുടുംബങ്ങളിൽ നിന്നുള്ള കുട്ടികൾക്ക് മെട്രിക്കുലേഷൻ അപൂർവ്വമായിരുന്നു.
ഒരു ബിരുദമെങ്കിലും ലഭിച്ചത് അദ്ദേഹത്തിന് മാത്രമായിരുന്നു.
അദ്ദേഹത്തിന്റെ വിപുലമായ വിദ്യാഭ്യാസവും പഠന ആഗ്രഹവും അദ്ദേഹത്തെ ദേശീയ, ആഗോള കാര്യങ്ങൾ കൈകാര്യം ചെയ്യുന്നതിൽ നല്ല അറിവ് ലഭിച്ചു.
1900 കളുടെ തുടക്കത്തിൽ ഇന്ത്യയിൽ പതിവുപോലെ, പതിനാറാമത്തെ വയസ്സിൽ രാം പ്രകാശ് ചനൻ ദേവിയെ വിവാഹം കഴിച്ചു.
എല്ലാ അക്ക accounts ണ്ടുകളും സൂചിപ്പിക്കുന്നത് ഇത് തുടക്കം മുതൽ സന്തോഷകരമായ ഒരു ബന്ധമായിരുന്നു എന്നാണ്.
രണ്ടുപേർക്കും പത്തു മക്കളുണ്ടായിരുന്നു, അതിൽ രണ്ടുപേർ ശൈശവാവസ്ഥയിൽ മരിച്ചു: സത് പാൽ ഗുപ്ത, സുദർശൻ ഗുപ്ത, സാവിത്രി ഗുപ്ത, സുരീന്ദർ കുമാർ ഗുപ്ത, യഷ് പാൽ ഗുപ്ത, ഉഷാ ഗുപ്ത, മഹീന്ദർ പാൽ ഗുപ്ത, ആശ ഗുപ്ത.
പിതാവിന്റെ ഭക്ഷ്യധാന്യ ബിസിനസിൽ പാർട്ട് ടൈം ജോലി ചെയ്യാൻ തുടങ്ങിയപ്പോഴാണ് രാം പ്രകാശ് തന്റെ ഔദ്യോഗിക ജീവിതം ആരംഭിച്ചത്.
പെട്ടെന്നുള്ള പഠിതാവായിരുന്ന അദ്ദേഹം ബിസിനസ്സിൽ തികച്ചും വിജയിച്ചു.
ബിരുദം പൂർത്തിയാക്കിയ ശേഷം പുസ്തകങ്ങളും മറ്റ് വിദ്യാഭ്യാസ സാമഗ്രികളും വിൽക്കുന്ന ഒരു ബിസിനസ്സിൽ ഒരു പഴയ ബന്ധുവിനൊപ്പം അപ്രന്റീസ് ആയി.
ഏകദേശം ഒരു വർഷത്തിനുശേഷം, അദ്ദേഹം തന്റെ ഗ്രാമത്തിൽ പുസ്തകങ്ങളും വിദ്യാഭ്യാസ സാമഗ്രികളും വിൽക്കുന്ന ഒരു ബിസിനസ്സ് ആരംഭിച്ചു.
താമസിയാതെ വളരെ വലിയ ഒരു സൗകര്യത്തിലേക്ക് മാറി.
അവിടെ അദ്ദേഹം തന്റെ ഔദ്യോഗിക ജീവിതകാലം മുഴുവൻ തുടർന്നു.
കഠിനാധ്വാനവും തൊഴിൽപരമായി വിജയിച്ചെങ്കിലും രാം പ്രകാശിന് ഒരു ബിസിനസ്സ് ജീവിതത്തിൽ താൽപ്പര്യമില്ലായിരുന്നു.
അക്കാലത്തെ മറ്റനേകം യുവ ഇന്ത്യക്കാരെപ്പോലെ അദ്ദേഹത്തിന്റെ യഥാർത്ഥ ലക്ഷ്യം രാഷ്ട്രീയ സാമൂഹിക മേഖലയിലായിരുന്നു.
1935-ൽ 26 ആം വയസ്സിൽ ബിരുദ പഠനം പൂർത്തിയാക്കിയ ശേഷം രാം പ്രകാശ് ഇന്ത്യൻ നാഷണൽ കോൺഗ്രസിൽ ചേർന്നു.
ഇന്ത്യയിൽ രൂക്ഷമായ രാഷ്ട്രീയ സാമൂഹിക പ്രവർത്തനങ്ങളുടെ കാലമായിരുന്നു ഇത്.
പിന്നീട് ഇന്ത്യയുടെ ആദ്യത്തെ പ്രധാനമന്ത്രിയായ ജവഹർലാൽ നെഹ്‌റു ബ്രിട്ടീഷ് അധിനിവേശത്തിൽ നിന്ന് സമ്പൂർണ്ണ രാഷ്ട്രീയ സ്വാതന്ത്ര്യത്തിനായി ആവശ്യപ്പെടുകയും പോരാടുകയും ചെയ്ത ഇന്ത്യൻ നാഷണൽ കോൺഗ്രസിന്റെ ഒരു പ്രമുഖ നേതാവായി.
മഹാത്മാഗാന്ധി ഇന്ത്യൻ നാഷണൽ കോൺഗ്രസിൽ നിന്ന് ഹ്രസ്വമായി രാജിവച്ച ഒരു കാലം കൂടിയായിരുന്നു ഇത്. 'നേതാജി' എന്ന് അറിയപ്പെടുന്ന സുഭാഷ് ബോസ് മഹാത്മാഗാന്ധിയുമായി ശക്തമായ ദാർശനിക ഏറ്റുമുട്ടലുകൾ നടത്തി.
സ്വാതന്ത്ര്യസമരം മുൻകാലങ്ങളെ അപേക്ഷിച്ച് കൂടുതൽ ശക്തമായി.
1935 മുതൽ 1947 വരെ ഇന്ത്യക്ക് സ്വാതന്ത്ര്യം ലഭിച്ചപ്പോൾ, ഇന്ത്യൻ ദേശീയ കോൺഗ്രസിന്റെ പഞ്ചാബ് അധ്യായത്തിലെ ഏറ്റവും സജീവമായ രാഷ്ട്രീയ സാമൂഹിക നേതാക്കളിൽ ഒരാളായിരുന്നു രാം പ്രകാശ്.
ഈ സമയത്ത്, ബ്രിട്ടീഷ് അധിനിവേശത്തിനെതിരെ നിരവധി പ്രതിഷേധങ്ങൾക്കും പ്രകടനങ്ങൾക്കും അദ്ദേഹം നേതൃത്വം നൽകി.
അക്കാലത്തെ മറ്റു പല രാഷ്ട്രീയ നേതാക്കളുടെയും കാൽപ്പാടുകൾ പിന്തുടർന്ന് അദ്ദേഹം എല്ലായ്പ്പോഴും പരമ്പരാഗത ഇന്ത്യൻ വസ്ത്രങ്ങൾ (കുർത്ത പൈജാമ) നെഹ്‌റു രീതിയിൽ തൊപ്പി ധരിച്ചിരുന്നു.
അദ്ദേഹത്തിന്റെ ലാളിത്യവും ആക്ടിവിസവും അദ്ദേഹത്തെ പ്രാദേശിക ജനതയുമായി ഒരു ജനപ്രിയ നേതാവാക്കി.
പ്രാദേശിക ബ്രിട്ടീഷ് ഭരണകൂടം അദ്ദേഹത്തെ അറസ്റ്റ് ചെയ്യാൻ നിരന്തരം ശ്രമിച്ചു.
പിൽക്കാല രാഷ്ട്രീയ ജീവിതം
സ്വാതന്ത്ര്യാനന്തരം നെഹ്‌റുവിന്റെ നേതൃത്വത്തിൽ ഇന്ത്യൻ ദേശീയ കോൺഗ്രസിന്റെ പഞ്ചാബ് അധ്യായത്തിൽ രാം പ്രകാശ് തുടർന്നു.
നെഹ്‌റു കേന്ദ്രത്തിന്റെ പ്രസിഡന്റായിരുന്നപ്പോൾ വർഷങ്ങളോളം അദ്ദേഹം ഒരു വിധവ വനിതാ പുനരധിവാസ കേന്ദ്രത്തിന്റെ ട്രഷററായി സേവനമനുഷ്ഠിച്ചു.
1940 കളുടെ അവസാനത്തിലും 1950 കളുടെ തുടക്കത്തിലും അദ്ദേഹം വിനോബാ ഭാവേയുടെ സ്വാധീനത്തിൻ കീഴിലായി.
അദ്ദേഹം ഭൂദാൻ ('ഭൂമി ദാനം') പ്രസ്ഥാനത്തിന് ജനപ്രീതി നേടി.
ഈ സമയത്തെ അദ്ദേഹത്തിന്റെ അനുഭവങ്ങൾ രാജ്യത്തെ രാഷ്ട്രീയ സാമൂഹിക ചുറ്റുപാടുകളിൽ അദ്ദേഹത്തിന് അതൃപ്തിയുണ്ടാക്കി.
വർഷങ്ങളോളം അദ്ദേഹം പ്രാദേശിക സാമൂഹിക പദ്ധതികളിൽ സജീവമായിരുന്നെങ്കിലും, അദ്ദേഹത്തെപ്പോലുള്ള നിരവധി യുവ സ്വാതന്ത്ര്യസമര സേനാനികളുടെ സ്വപ്നങ്ങൾ സാക്ഷാത്കരിക്കപ്പെടുമെന്ന് അദ്ദേഹം വിശ്വസിച്ചില്ലെന്ന് വ്യക്തമായിരുന്നു.
അവസാന ദിവസങ്ങൾ
രാം പ്രകാശ് തന്റെ ജീവിതത്തിന്റെ അവസാന കുറച്ച് വർഷങ്ങൾ ഇന്ത്യയിലെ ചണ്ഡിഗഡിലാണ് ചെലവഴിച്ചത്.
2002-ൽ അദ്ദേഹം അവിടെ മരിച്ചു.
മൂറിഷ് പള്ളി, കാപൂർത്തല
പഞ്ചാബിലെ കപൂർത്തലയിലുള്ള മുസ്ലിം ആരാധന കേന്ദ്രമാണ് കാപൂർത്തല പള്ളി .
മൊറോക്കയിലെ മാരക്കേശിലെ ഗ്രാന്റ് മോസ്‌കിന്റെ രീതിയിലാണ് ഈ പള്ളിയുടെയും നിർമ്മാണം.
ജനജിത്ത് സിംഗിന്റെ കാലത്താണ് ഇത് ജനങ്ങൾക്കായി തുറന്ന് കൊടുത്തത് .
കാപൂർത്തലയിലെ അവസാനത്തെ ഭരണാധികാരിയായിരുന്നു അദ്ദേഹം.
കാപൂർത്തല സംസ്ഥാനത്തിന്റെ തലസ്ഥാന നഗരമായിരുന്നു.
ഇന്ത്യൻ പുരാവസ്തു സംരക്ഷണ വകുപ്പ് ഈ പള്ളിയെ സംരക്ഷിത പട്ടികയിലുൾപ്പെടുത്തിയിട്ടുണ്ട്.
ജലന്ധറിൽ നിന്നും ഏകദേശം 21 കിലോമീറ്റർ (13 മൈൽ) അകലെയാണ് പള്ളി സ്ഥിതിചെയ്യുന്നത്.
ജലന്ധർ തന്നെയാണ് അടുത്തുള്ള റെയിൽ സ്റ്റേഷനും.
കപൂർത്തലയിലെ അവസാനത്തെ ഭരണാധികാരിയായിരുന്ന മഹാരാജ ജഗജിത്ത് സിങ് ആണ് പള്ളി  നിർമിച്ചത്.
മതേതരപരമായ അദ്ദേഹത്തിന്റെ ഇത്തരം പ്രവർത്തനങ്ങൾ ഏറെ പ്രശസ്തിനേടിയിരുന്നു.
സിഖുകാരനായിരുന്നിട്ടും 60%ത്തോളമുള്ള മുസ്ലിങ്ങളോട് മികച്ച ബന്ധം കാത്തുസൂക്ഷിച്ചിരുന്നു.
സവിശേഷതകൾ Facade of the Moorish Mosque in Kapurthala
കുത്തുബിയ പള്ളി യുടെ നിർമ്മാണ രീതിയെപ്പോലെയാണ് ഈ പള്ളിയുടെ നിർമ്മാണ രീതിയും.
ലാഹോർ മായോ സ്‌കൂൾ ഓഫ് ആർട്ടിന്റെ രീതിയിലാണ് ഉള്ളിലെ മിനാരങ്ങളുള്ളത്.
മാർബിൾ കല്ലുകളെ കൊണ്ട് മനോഹരമായി നിർമ്മിച്ച കരകൗശല രീതിയും ഇവിടെ കാണാം.
മൂലം തിരുനാൾ രാമവർമ്മ രണ്ടാമൻ ഇംഗ്ലീഷ് വിലാസം https://ml.wikipedia.org/wiki/Moolam_Thirunal_Rama_Varma-II തിരുവിതാംകൂർ ഭരണകൂടം കേരളചരിത്രത്തിന്റെ ഭാഗം തിരുവിതാംകൂർ രാജാക്കന്മാർ വീരമാർത്താണ്ഡവർമ്മ 731- അജ്ഞാത നാമ -802 ഉദയ മാർത്താണ്ഡ വർമ്മ 802-830 വീരരാമമാർത്താണ്ഡവർമ്മ 1335-1375 ഇരവിവർമ്മ 1375-1382 കേരള വർമ്മ 1382-1382 ചേര ഉദയ മാർത്താണ്ഡ വർമ്മ 1382-1444 വേണാട് മൂത്തരാജ 1444-1458 വീരമാർത്താണ്ഡവർമ്മ രണ്ട് 1458-1471 ആദിത്യ വർമ്മ 1471-1478 ഇരവി വർമ്മ 1478-1503 ശ്രീ മാർത്താണ്ഡവർമ്മ 1503-1504 ശ്രീ വീര ഇരവിവർമ്മ 1504-1528 മാർത്താണ്ഡവർമ്മ ഒന്ന് 1528-1537 ഉദയ മാർത്താണ്ഡ വർമ്മ രണ്ട് 1537-1560 കേരള വർമ്മ 1560-1563 ആദിത്യ വർമ്മ 1563-1567 ഉദയ മാർത്താണ്ഡ വർമ്മ മൂന്ന് 1567-1594 ശ്രീ വീര ഇരവി വർമ്മ കുലശേഖര പെരുമാൾ 1594-1604 ശ്രീ വീര വർമ്മ 1604-1606 ഇരവി വർമ്മ 1606-1619 ഉണ്ണി കേരള വർമ്മ 1619-1625 ഇരവി വർമ്മ 1625-1631 ഉണ്ണി കേരള വർമ്മ 1631-1661 ആദിത്യ വർമ്മ 1661-1677 ഉമയമ്മ റാണി ‡ 1677-1684 രവി വർമ്മ 1684-1718 ഉണ്ണി കേരള വർമ്മ 1719-1724 രാമ വർമ്മ 1724-1729 അനിഴം തിരുനാൾ 1729-1758 കാർത്തിക തിരുനാൾ 1758-1798 അവിട്ടം തിരുനാൾ 1798-1810 ഗൌരി ലക്ഷ്മി ബായി 1810-1815 ഗൌരി പാർവ്വതി ബായി ‡ 1815-1829 സ്വാതി തിരുനാൾ 1829-1846 ഉത്രം തിരുനാൾ 1846-1860 ആയില്യം തിരുനാൾ 1860-1880 വിശാഖം തിരുനാൾ 1880-1885 ശ്രീമൂലം തിരുനാൾ 1885-1924 സേതു ലക്ഷ്മി ബായി ‡ 1924-1931 ശ്രീചിത്തിര തിരുനാൾ 1931-1991 (1971-1991 റ്റൈറ്റുലാർ)
മൂലം തിരുനാൾ രാമവർമ്മ രണ്ടാമൻ ശ്രീ പദ്മനാഭ സ്വാമി ക്ഷേത്രത്തിന്റെയും തിരുവിതാംകൂർ രാജവംശത്തിന്റെ 56-ാമത്തെ സ്ഥാനിയും തിരുവിതാംകൂറിന്റെ ഇപ്പോഴത്തെ റ്റൈറ്റുലർ മഹാരാജാവുമാണ്.
ശ്രീ ചിത്തിര തിരുനാൾ ബാലരാമവർമ്മയുടെ അനന്തരവനും ലെഫ്റ്റെനെന്റ് കേണൽ ഗൊദവർമ രാജാ(ജി.വി. രാജാ)യുടെ ഇളയ മകനും ആണ് ഇദ്ദേഹം.
1949, ജൂൺ 12നു മഹാറാണി കാർത്തിക തിരുനാൾ ലക്ഷ്മിഭായിയുടെയും ലെഫ്റ്റെനെന്റ് കേണൽ.
ഗൊദവർമ്മ രാജയുടെയും ഏറ്റവും ഇളയ പുത്രനായി തിരുവിതാംകൂർ രാജവംശത്തിൽ ജനിച്ചു.
അന്തരിച്ച അവിട്ടം തിരുനാൾ രാമവർമ്മ (മൂലം തിരുനാളിന്റെ ജനനത്തിനുമുമ്പ് 1944-ൽ ഹൃദ്രോഗം വന്ന് മരിച്ചു), പൂയം തിരുനാൾ ഗൌരി പാർവതി ബായി, അശ്വതി തിരുനാൾ  ഗൌരി ലക്ഷ്മി ബായി എന്നിവർ സഹോദരങ്ങൾ ആണ്.
പിതാവ് ലെഫ്റ്റെനെന്റ് കേണൽ ഗൊദവർമ്മ രാജയെ പോലെ മൂലം തിരുനാളും ഒരു നല്ല കായികപ്രേമിയുമാണ്.
കുട്ടികാലത്തെ അദ്ദേഹത്തിന്റെ വിദ്യാഭ്യാസം പ്രത്യേകം തിരെഞ്ഞെടുത്ത റ്റർമാരുടെ കീഴിൽ ആയിരിന്നു.
അതിനു ശേഷം മാർ ഇവാനിയോസ്  കോളൈജിൽ നിന്നും ഫ്യ്സിക്സിൽ ബിരുദമെടുത്തു.
കൊൽക്കത്തയിൽ കുറച്ചു നാൾ ജോലി നോക്കിയ ശേഷം ബിസിനസ് പഠനത്തിനായി ഇംഗ്ലണ്ടിൽ പോയി.
പിന്നീടുള്ള കാലം
ഇംഗ്ലണ്ടിൽ ഒരു വർഷം ജോലി നോക്കിയ ശേഷം 1972ൽ കേരളത്തിൽ തിരിച്ചെത്തി.
അതേ വർഷം അമ്മാവന്റെ നിർദ്ദേശ പ്രകാരം മൂലം തിരുനാൾ തിരുവിതാംകൂർ രാജവംശത്തിന്റെ തന്നെ ഉടമസ്ഥതയിലുള്ള സുഗന്ധവ്യഞ്ജന കമ്പനി ആസ്പിൻവാൾ ലിമിറ്റടിന്റെ മംഗലാപുരം ബ്രാഞ്ചിൽ ചേർന്നു.
അന്ന് മുതൽ കമ്പനിയുടെയും വിവിധ തലങ്ങളിൽ സേവനമനുഷ്ടിക്കുന്നു : (Additional Director 2004-2005, Director of Planning 2005-2007, Executive Director Aspinwall Co (Travancore) Ltd since 2005, Member of Aspinwall Promoter Group till  2008) .
2008 മുതൽ കമ്പനിയുടെ മംഗലാപുരം ബ്രാഞ്ചിന്റെ മാനേജിങ്ങ് ഡയറക്ടർ ആണ് ഇദ്ദേഹം.
കൂടാതെ മുംബായിൽ (Mumbai) പ്രവർത്തിക്കുന്ന നിർലോൻ ലിമിറ്റടിന്റെ ഇന്ടെപെന്ടെന്റ്റ് ഡയറക്ടർ, വർമ്മഎക്സ്പൊർറ്റ്സ് ലിമിറ്റഡ് , പുല്ലങ്ങോട് റബ്ബർ ഫാക്ടറി യുടെ ഡയറക്ടർ എന്നീ സ്ഥാനങ്ങളിൽ സേവനമാനുഷ്ടിക്കുന്നു.